

RĪGAS DAUGAVAS PAMATSKOLA

Aglonas iela 57, Rīga, LV–1057, tālrunis 67261388, tālrunis/fakss 67261389, e-pasts: rdps@riga.lv

IEKŠĒJIE NOTEIKUMI

Rīgā

|  |  |
| --- | --- |
| 2019. gada 1.augustā | Nr. PSS-19-2-nts |

|  |
| --- |
|  |

**Rīgas Daugavas pamatskolas skolēnu mācību sasniegumu vērtēšanas kārtība**

|  |
| --- |
| *Izdoti saskaņā ar Vispārējās izglītības likuma 10.panta trešās daļas 2.punktu, Ministru kabineta 2014.gada 12.augusta noteikumu Nr.468 “Noteikumi par valsts pamatizglītības standartu, pamatizglītības mācību priekšmetu standartiem un pamatizglītības programmu paraugiem” 31.punktu, Ministru kabineta 2013.gada 21.maija noteikumu Nr.281 ”Noteikumi par valsts vispārējās vidējās izglītības standartu, mācību priekšmetu standartiem un izglītības programmu paraugiem” 29.punktu* |

**I . Vispārīgie jautājumi**

1. Iekšējie noteikumi nosaka Rīgas Daugavas pamatskolas (turpmāk – Skola) skolēnu mācību sasniegumu vērtēšanas kārtību un organizāciju Skolā, nodrošinot skolēnu snieguma vērtēšanas kvalitāti atbilstoši normatīvo aktu prasībām.
2. Iekšēji noteikumi nosaka mācību sasniegumu vērtēšanas kārtību un organizāciju speciālas izglītības programmas ar izglītības programmas kodu 21015621 - speciālā izglītības programma izglītojamiem ar mācīšanās traucējumiem, 21015721 - speciālā izglītības programma izglītojamiem ar garīgās veselības traucējumiem, 21015821 - speciālā izglītības programma izglītojamiem ar garīgās attīstības traucējumiem.

3. Skolēnu mācību sasniegumu vērtēšanas mērķis ir:

3.1. veidot vienotu pieeju vērtēšanai kā integrētai izglītības procesa sastāvdaļai Skolā;

3.2. iegūt objektīvu un profesionālu skolēna kompetenču (zināšanu, prasmju, attieksmju) un paveiktā darba līmeņa konkrētā tēmā un laikā konkrētā mācību priekšmetā snieguma raksturojumu;

3.3. iegūt iespējami precīzu atgriezenisko saiti un informāciju, lai varētu uzlabot mācīšanu un mācīšanos.

4. Skolēnu mācību sasniegumu vērtēšanas uzdevumi:

4.1. sekmēt skolēnu atbildību par sasniedzamo rezultātu mācību procesā;

4.2. sniegt skolotājam informāciju par mācīšanas kvalitāti un tās nepieciešamajiem uzlabojumiem;

4.3. veicināt regulāru atgriezenisko saiti par skolēnu sasniedzamajiem rezultātiem un mācīšanos;

4.4. izvērtēt katra skolēna mācību snieguma un izaugsmes dinamiku;

4.5. veicināt skolotāju, skolēnu un vecāku sadarbību.

5. Izglītības vērtēšanas pamatprincipus un kārtību, mācību sasniegumu vērtēšanas formas un metodiskos paņēmienus nosaka Ministru kabineta noteikumi.

6. Iekšējie noteikumi ir saistoši Skolas skolēniem un skolotājiem.

7. Mācību sasniegumu vērtēšanas veidus, to apjomu, skaitu, izpildes laiku un vērtēšanas kritērijus nosaka mācību priekšmeta skolotājs, ievērojot Skolas īstenoto izglītības programmu, attiecīgā mācību priekšmeta programmu un šos noteikumus.

8. Skola aktualizē informāciju par skolēnu mācību sasniegumu vērtēšanas kārtību Skolas tīmekļa vietnē vai citā skolēniem, skolotājiem un skolēnu vecākiem pieejamā veidā.

**II. Izglītojamo iegūtās pamatizglītības vērtēšanas pamatprincipi un kārtība.**

9. Standartā noteiktās pamatprasības attiecībā uz mācību priekšmeta apguvi noteiktas atbilstoši optimālajam izglītojamo zināšanu un prasmju līmenim.

10. Izglītojamo iegūtās pamatizglītības vērtēšanas pamatprincipi ir šādi:

10.1. prasību atklātības un skaidrības princips. Mācību priekšmetu standartos ir noteikts obligātais mācību priekšmeta saturs un pamatprasības izglītojamā sasniegumiem;

10.2. pozitīvo sasniegumu summēšanas princips. Iegūto pamatizglītību vērtē, summējot pozitīvos sasniegumus iegaumēšanas un izpratnes, zināšanu lietošanas un radošās darbības līmenī;

10.3. vērtējuma atbilstības princips. Noslēguma pārbaudes darbā piedāvā iespēju apliecināt savas zināšanas, prasmes un iemaņas visiem mācību sasniegumu vērtēšanas līmeņiem atbilstošos uzdevumos, jautājumos, piemēros un situācijās. Pārbaudes darba organizācija nodrošina adekvātu un objektīvu vērtējumu;

10.4. vērtējuma noteikšanai izmantoto pārbaudes veidu dažādības princips. Mācību sasniegumu vērtēšanā izmanto rakstiskas, mutiskas un kombinētas pārbaudes, individuālo un grupas sasniegumu vērtēšanu un dažādus pārbaudes darbus;

10.5. vērtēšanas regularitātes princips. Mācību sasniegumus vērtē regulāri, lai pārliecinātos par izglītojamā iegūtajām zināšanām, prasmēm, iemaņām un mācību sasniegumu attīstības dinamiku;

10.6. vērtējuma obligātuma princips. Izglītojamam nepieciešams iegūt vērtējumu visos pamatizglītības programmas mācību priekšmetos un valsts pārbaudījumos, izņemot tos mācību priekšmetus un valsts pārbaudījumus, no kuriem izglītojamais ir atbrīvots.

11. Izglītojamā mācību sasniegumus 1. klasē vērtē aprakstoši. Tas ir īss mutisks un rakstisks vērtējums par izglītojamā mācību darbību, mācīšanās stilu, saskarsmes un sadarbības prasmēm, attieksmi pret mācībām un mācību sasniegumu attīstības dinamiku.

12. Izglītojamā mācību sasniegumus 2. un 3. klasē latviešu valodā un literatūrā mazākumtautību pamatizglītības programmā, mazākumtautības valodā mazākumtautību pamatizglītības programmā un matemātikā un 3. klasē svešvalodā vērtē 10 ballu skalā, pārējos mācību priekšmetos izglītojamā mācību sasniegumus vērtē aprakstoši.

13. Izglītojamā mācību sasniegumus 4.–9. klasē vērtē 10 ballu skalā.

14. Valsts pārbaudījumi, beidzot 3. klasi, ir šādi (izņemot gadījumus, kuri ir paredzēti MK noteikumā Nr.112):

14.1. diagnosticējošais darbs ar kombinētu mācību saturu;

14.2. diagnosticējošais darbs latviešu valodā mazākumtautību izglītības programmās.

14.3. diagnosticējošais darbs matemātikā.

15. Valsts pārbaudījumi, beidzot 6. klasi, ir šādi (izņemot gadījumus, kuri ir paredzēti MK noteikumā Nr.112):

15.1. diagnosticējošais darbs latviešu valodā mazākumtautību izglītības programmās;

15.2. diagnosticējošais darbs matemātikā;

15.3. diagnosticējošais darbs dabaszinībās;

15.4. diagnosticējošais darbs mazākumtautības valodā mazākumtautību izglītības programmās.

16. Valsts pārbaudījumi, beidzot 9. klasi, ir šādi (izņemot gadījumus, kuri ir paredzēti MK noteikumā Nr.112):

16.1. centralizētais eksāmens latviešu valodā mazākumtautību izglītības programmās;

16.2. eksāmens matemātikā;

16.3. eksāmens Latvijas vēsturē;

16.4. eksāmens mazākumtautības valodā mazākumtautību izglītības programmās;

16.5. eksāmens svešvalodā.

17. Izglītojamo ar garīgās attīstības traucējumiem mācību sasniegumus vērtē, ievērojot izglītojamo attīstības līmeni, spējas un veselības stāvokli.

18. Izglītojamo ar garīgās attīstības traucējumiem mācību sasniegumu vērtēšana notiek divējādi:

18.1. aprakstoša vērtēšana - īss mutisks vai rakstisks vērtējums par izglītojamā mācību darbu, darba stilu, saskarsmes un sadarbības prasmēm, attieksmi pret mācībām un mācību sasniegumu dinamiku atbilstoši izglītojamā spējām;

18.2. apkopojoša vērtēšana - vērtējuma izteikšana atbilstoši katra izglītojamā spējām 10 ballu skalā.

19. Speciālās izglītības programmās izglītojamo ar garīgas attīstības traucējumiem mācību sasniegumus vērtē šādi:

19.1. 1.-3.klasē izglītojamo zināšanas un prasmes vērtē aprakstošā vērtēšanas sistēmā;

19.2. 4.klasē izglītojamo mācību sasniegumus dzimtajā valodā, valsts valodā un matemātikā vērtē 10 ballu skalā, pārējos mācību priekšmetos — aprakstošā sistēmā;

19.3. 5.-9.klasē izglītojamo zināšanas un prasmes vērtē 10 ballu skalā, ievērojot noteiktus vērtēšanas kritērijus.

**III. Mācību sasniegumu vērtēšanas formas un metodiskie paņēmieni.**

20. Izglītojamā mācību sasniegumus vērtē atbilstoši iegūtās pamatizglītības vērtēšanas pamatprincipiem un kārtībai.

21. Ir šādas mācību sasniegumu vērtēšanas formas:

21.1. mutiskā;

21.2. rakstiskā;

21.3. praktiskā;

21.4. kombinētā.

22. Mācību sasniegumu vērtēšana ir integrēta mācību procesa sastāvdaļa izglītojamā zināšanu, prasmju, attieksmju, kā arī mācību sasniegumu attīstības dinamikas noteikšanai.

23. Mācību sasniegumus vērtē:

23.1. pedagogs;

23.2. izglītojamais, patstāvīgi novērtējot savus sasniegumus;

23.3. izglītojamie, savstarpēji novērtējot viens otra sasniegumus;

23.4. izglītības iestādes administrācija;

23.5. izglītības pārvaldes iestāde vai izglītības speciālists;

23.6. Valsts izglītības satura centrs.

24. Mācību sasniegumu vērtēšanas metodiskie paņēmieni ir šādi:

24.1. ievadvērtēšana mācību procesa sākumā pirms temata vai mācību priekšmeta apguves, nosakot izglītojamā zināšanu un prasmju apguves līmeni, lai pieņemtu lēmumu par turpmāko mācību procesu;

24.2. kārtējā vērtēšana mācību procesa laikā, nosakot izglītojamā mācību sasniegumus, lai tos uzlabotu un saskaņotu mācību procesa norises, mācību mērķa un izmantoto mācību metožu savstarpējo atbilstību, kā arī veicinot izglītojamā pašnovērtēšanas prasmes un atbildību;

24.3 nobeiguma vērtēšana, nosakot izglītojamā zināšanu un prasmju apguves līmeni, kā arī izglītojamā produktīvās darbības prasmes temata vai loģiskas temata daļas, semestra, mācību gada nobeigumā.

25. Mācību sasniegumu vērtēšanas formas, metodiskos paņēmienus, pārbaudījumu apjomu, skaitu, izpildes laiku un vērtēšanas kritērijus nosaka mācību sasniegumu vērtētājs, ievērojot attiecīgā mācību priekšmeta saturu un izglītības iestādē īstenoto pamatizglītības programmu.

26. Vērtējumu (ballēs) mācību priekšmetā gadā, ņemot vērā pirmā un otrā semestra vērtējumu, izliek visās klasēs, izņemot dabaszinības, mūziku, vizuālo mākslu, sociālas zinības, mājturību un tehnoloģijas, sportu, ētiku 1.–3. klasē un svešvalodu 1.–2. klasē (aprakstoši).

**IV. Iegūtās izglītības vērtēšanas kritēriji un kārtība vai vērtēšanas pamatprincipi.**

27. Izglītojamo sasniegumu vērtēšana ir neatņemama iepriekš iegūtas izglītības sastāvdaļa:

27.1. izglītojamo iegūtās pamatizglītības vērtēšanas pamatprincipi, kārtība un obligātie valsts pārbaudījumi ir noteikti Valsts pamatizglītības standartā;

27.2. katra mācību priekšmeta pārbaudījumu apjomu, skaitu, izpildes laiku un vērtēšanas kritērijus nosaka attiecīgā mācību priekšmeta skolotājs atbilstoši mācību priekšmeta programmai;

27.3. vecāki par izglītojamā mācību sasniegumiem tiek informēti ne retāk kā reizi mēnesī. Nepieciešamības gadījumā vecāki par izglītojamā mācību sasniegumiem un citiem ar izglītības ieguvi saistītiem jautājumiem tiek informēti individuālā sarunā;

27.4. izglītības programmas apguvi katrā klasē apliecina liecība. Izglītojamo pārcelšana nākamajā klasē notiek atbilstoši normatīvajiem aktiem, kas nosaka kārtību, kādā izglītojamie tiek uzņemti izglītības iestādēs un atskaitīti no tām, un obligātajām prasībām pārcelšanai uz nākamo klasi;

27.5. par izglītības programmas apguvi izglītojamie saņem apliecību par vispārējo pamatizglītību un sekmju izrakstu atbilstoši [Vispārējās izglītības likumam](https://likumi.lv/ta/id/20243-visparejas-izglitibas-likums) un normatīvajiem aktiem, kas nosaka kārtību, kādā izsniedzami valsts atzīti vispārējās izglītības dokumenti.

**V. Izglītojamo sasniegumu vērtēšanas veidi.**

1. Vērtēšanas veidi**:**

28.1. Summatīvais vērtējums:

28.1.1. Summatīvais vērtējums izliekams tikai par - rakstiskiem, mutiskiem vai kombinētajiem tēmas, semestra un gada noslēgumā pārbaudes darbiem, saskaņā ar visām prasībām (savlaicīgums, kritēriji, izziņošana, fiksācija, pārbaudes darba atskaite) un īpašām aktivitātēm–piedalīšanās un iegūtais rezultāts mācību priekšmeta konkursos, sacensībās utt.

28.1.2. Vērtējumu par skolēna īpašām aktivitātēm (piedalīšanās un iegūtais rezultāts mācību priekšmeta konkursos, sacensībās utt.), skolotājs ieraksta e-žurnālā, izdarot atbilstošu ierakstu piezīmēs , kā arī ņem vērā, izliekot semestra vērtējumu.

28.1.3. Summatīvie pārbaudes darbu vērtējumi (1–10 balles) nosaka semestra un gada vērtējumu.

28.1.4. Katram summatīvajam vērtējumam ir jābūt dokumentāli pamatotam, saskaņā ar pārbaudes darbu plānošanas, veidošanas, organizācijas, veikšanas un uzglabāšanas nosacījumiem.

28.1.5. Tēmas noslēguma pārbaudes darbi tiek uzglabāti pie mācību priekšmetu skolotāja kabinetā līdz mācību gada beigām.

28.1.6. Summatīvais vērtējums ballēs no „1”- „10” un „+”, „ / ”, „ - „ attiecīgajos vecumposmos, klasēs, izglītības programmās.

28.1.7. Vērtējot 10 ballu skalā, tiek noteikts:

4.–9. klasēs:

* mācību satura apguves apjoms un kvalitāte;
* prasmes un iemaņas;
* attieksmes;
* mācību sasniegumu dinamika.

28.2. Formatīvais vērtējums.

28.2.1. Formatīvais vērtējums tiek noteikts: mājas darbiem, ikdienas mācību tēmas apguves līmeņa atspoguļošanai, kā arī diagnosticējošajiem darbiem mācību gada sākumā.

28.2.2. Formatīvais vērtējums „ieskaitīts”/ „neieskaitīts” („i” / „ni”) un „+”, „ / ”, „ - „ attiecīgajos vecumposmos, klasēs un izglītības programmās.

28.3. Pašvērtējums (skolēns veic sava darba pašvērtējumu un/ vai cita skolēna vai skolēnu un/ vai klases; darba izvērtējumu);

28.4*.* Vārdiskais vērtējums **(**Ļoti, ļoti vāji, Ļoti vāji, Vāji, Gandrīz viduvēji, viduvēji, Gandrīz labi, Labi, Ļoti labi, Teicami, Izcili).

29. Vērtējumu atbilstība tiek noteikta šajā tabulā un ir vienādi piemērojama visos vecuma posmos:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Apguves līmenis | Uztver, atpazīst, saprot, iegaumē | | | Reproduktīvā darbība: spēj izmantot iegūtās zināšanas un darbības veidus pēc parauga vai variatīvi. Atveido, reproducē, balstās uz atmiņu, reproduktīvo domāšanu | | Reproduktīvā darbība: pārejas līmenis no reproduktīvās domāšanas uz produktīvo domāšanas līmeni | | | Produktīvā darbība: spēj iegūtās zināšanas un prasmes izmantot jaunās mainīgās situācijās, tādās, kurās jāveic radošās darbības, un kuras vienlaicīgi tās veicina | |
| Apgūts (procentos)  Izgl.progr. 21015621  Izgl.progr. 21015721 | 1-10 | 11-21 | 22-32 | 33-45 | 46-55 | 56-65 | 66-76 | 77-89 | 90 -95 | 96 -100 |
| Izgl.progr. 21015821 | 10 | 10-19 | 20-29 | 30-39 | 40-49 | 50-59 | 60-69 | 70-84 | 85-95 | 96-100 |
| Vērtējums līmeņos | Nepietiekams | | | Pietiekams | | Optimāls | | | Augsts | |
| Balles (summatīvais vērt.) | 1 | 2 | 3 | 4 | 5 | 6 | 7 | 8 | 9 | 10 |
| i / ni (formatīvais vērt.) | ni (neieskaitīts) | | | i (ieskaitīts) | | | | | | |
| Vērtējums sākumskolā (summatīvais un formatīvais) | **-** (Vēl jāmācās) | | | **/** (Daļēji apguvis) | | **+** (Apguvis) | | | | |

**VI. Vērtēšana sākumskolā un pamatskolā. Izglītojamo mācību sasniegumu ieraksti klases e-žurnālā.**

30. 1.klasē skolotājs atbilstoši mācību priekšmeta programmai vērtē izglītojamo sasniegumus un ieraksta tos klases e-žurnālā, lietojot apzīmējumus: „+ ”– apgūts, „ / ”– daļēji apgūts, „-” – vēl jāmācās”. Tiek vērtētas izglītojamo zināšanas, prasmes un attieksmes, saskaņā ar attiecīgā mācību priekšmeta standartu.

31. Izglītojamā mācību sasniegumus 2. un 3. klasē latviešu valoda un literatūrā mazākumtautību pamatizglītības programmā, mazākumtautības valodā ((krievu valoda) mazākumtautību pamatizglītības programmā, matemātikā un 3. klasē svešvalodā vērtē 10 ballu skalā, pārējos mācību priekšmetos izglītojamā mācību sasniegumus vērtē aprakstoši.

32. Skolēna apgūtās prasmes un iemaņas, sākumskolas skolotāji ieraksta klases e-žurnālā kā apguves rādītājus: Skolotājs ieraksta datumu un prasmi, kā arī ieliek skolēnam vērtējumu +, -, /. Katra mazā prasme atbilst kādai no prasmju liecībām. Nav iespējams, ka mazā prasme netiek savienota ar prasmes liecību. Apguves rādītājus neskaita novadīto stundu skaitā.

33. Izglītojamā mācību sasniegumus 4.–9. klasē vērtē 10 ballu skalā. Formatīvais vērtēšanas rezultātāts ”i” ieskaitīts vai “ni” neieskaitīts.

34. Speciālās izglītības programmās izglītojamo ar garīgas attīstības traucējumiem mācību sasniegumus vērtē šādi:

34.1. 1.-3.klasē izglītojamo zināšanas un prasmes vērtē aprakstošā vērtēšanas sistēmā;

34.2. 4.klasē izglītojamo mācību sasniegumus dzimtajā valodā, valsts valodā un matemātikā vērtē 10 ballu skalā, pārējos mācību priekšmetos — aprakstošā sistēmā un ar *ieskaitīts/neieskaitīts*

34.3 5.-9.klasē izglītojamo zināšanas un prasmes vērtē 10 ballu skalā un ar *ieskaitīts/neieskaitīts* , ievērojot noteiktus vērtēšanas kritērijus.

35. Skolotājs ir tiesīgs ikdienā atsevišķiem skolēniem izlikt vērtējumu arī ballēs vai aprakstoši par papildus veiktu nozīmīgu darbu, kurā atklājas radošās darbības raksturojošie lielumi.

**VII. Mācību sasniegumu vērtēšanas plānošana.**

36. Katra mācību semestra sākumā mācību priekšmeta skolotājs iepazīstina skolēnus ar mācību sasniegumu vērtēšanas veidiem, pārbaudes darbu skaitu, apjomu, izpildes laiku un semestra vērtējuma iegūšanas nosacījumiem.

37. Plānojot skolēnu mācību sasniegumu vērtēšanu, mācību priekšmeta skolotājs paredz mācību satura tēmas noslēguma pārbaudes darbus, kas tiek vērtēti 10 ballu skalā, un to norises laikus saskaņo ar Skolas vadību katra semestra sākumā.

38. Skolas metodiskās komisijas vienojas par attiecīgajā mācību priekšmetā semestrī veicamo mācību satura tēmas noslēguma pārbaudes darbu skaitu, nosakot skolēnam nepieciešamo minimālo vērtējumu skaitu:

|  |  |  |  |  |  |  |
| --- | --- | --- | --- | --- | --- | --- |
| Stundu skaits nedēļā | 1 | 2 | 3 | 4 | 5 | 6 |
| Skolēnam nepieciešamais minimālo vērtējumu skaits | 3 | 3 | 4 | 4 | 5 | 5 |
| Skolotāja piedāvāto vērtējumu minimālais skaits | 4 | 4 | 5 | 5 | 6 | 6 |

39. Izmaiņas mācību satura tēmas noslēguma pārbaudes darbu norises laikos var veikt mācību priekšmeta skolotājs tikai pēc saskaņošanas ar Skolas direktora vietnieku izglītības jomā. Skolēni par to jāinformē vismaz piecas darba dienas pirms pārbaudes darba.

40. Skolas vadība nodrošina, ka mācību satura tēmu noslēguma pārbaudes darbu grafiks ir izvietots Skolas informatīvajā stendā un pieejams Skolas elektroniskajā skolvadības sistēmā “E – klase” (turpmāk – skolvadības sistēma) un/vai Skolas tīmekļa vietnē.

41. Vienā dienā klasei mācību satura tēmas noslēguma pārbaudes darbus drīkst plānot ne vairāk kā divos mācību priekšmetos.

**VIII. Pārbaudes darbu norise.**

42. Pārbaudes darbi ir:

42.1. Valsts noteiktie pārbaudes darbi;

42.2. Skolas noteiktie diagnosticējošie pārbaudes darbi un I un II semestra nobeiguma pārbaudes darbi, kurus ar rīkojumu nosaka skolas direktors. Par to saturu, organizēšanu un kvalitāti atbild metodisko komisiju vadītāji un priekšmeta skolotāji, kas pirmā semestra sakumā iesniedz skolas direktoram apstiprināšanai pārbaudes darbu grafiku.

42.3 Skolas diagnosticējošie darbi matemātikā, latviešu valodā, mazakumtautības valodā, angļu valodā (izglīt.pr.21015621, 21015721, 21015821 anglu valodā sakot no 3.klasi) obligāti notiek ik gadu septembra trešās nedēļas laikā.

42.4. Skolas diagnosticējošo darbu saturs katru gadu tiek apstiprināts metodiskās komisijas sēdē augustā.

42.5. Priekšmetu skolotāju noteiktie tēmas noslēguma pārbaudes darbi. Par to saturu, organizēšanu un kvalitāti atbild priekšmetu skolotāji, to veidu, skaitu un termiņus nosaka skolotājs, tie atzīmējami prasmju apguves plānos, pārbaudes darbu grafikos. Pārbaudes darba saturu priekšmeta skolotājs saskaņo ar MK vadītāju.

42.6. Minimālo vērtējumu skaitu semestrī skatīt 37.punktā

42.7. Katram pārbaudes darbam jābūt ,,Pārbaudes darba vadītāja lapa”, kur ir noteikta noslēguma pārbaudes darba tēma, klase, datums, noslēguma pārbaudes darba vadītājs, noslēguma pārbaudes darba mērķi un uzdevumi, vērtēšanas kritēriji, atbalsta pasākumi.

**IX. Mācību sasniegumu vērtēšanas organizēšana**

43. Pirms katra mācību sasniegumu pārbaudījuma norises skolotājs iepazīstina skolēnus ar pārbaudījuma vērtēšanas kritērijiem.

44. Formatīvo vērtēšanu veic mācību procesā, lai skolēns saņemtu atgriezenisko saiti par savu sniegumu un uzlabotu mācīšanos. Vērtējumu skolotājs izsaka mutiski, vai arī tas skolvadības sistēmā tiek atzīmēts ar “i” (ieskaitīts) vai “ni” (neieskaitīts).

45. Skolotājam pārbaudes darbos, kas tiek vērtēti ar atzīmi, skolēnam ir jādod iespēja saņemt maksimālo vērtējumu 10 ballu skalā.

46. Skolēna mācību sniegumu vērtējumu 10 ballu skalā izsaka atbilstoši mācību priekšmeta skolotāja piemērotajiem kritērijiem.

47. Ja skolēns nav piedalījies mācību satura tēmas noslēguma pārbaudes darbā, skolvadības sistēmā fiksē skolēna mācību priekšmeta stundas kavējumu un obligāti veicamā pārbaudes darba neizpildi (“nv”). Divu nedēļu laikā pēc prombūtnes ar mācību priekšmeta skolotāju saskaņotā laikā skolēnam jāpilda līdzvērtīgs darbs.

47.1. Apzīmējumu “nav vērtējuma” (“nv”) lieto:

47.2. ja skolēns nav piedalījies mācību stundā, kurā notiek pārbaudes darbs;

47.3. ja skolēns ir piedalījies mācību stundā, bet nav iesniedzis darbu;

47.4. ja skolēns atsakās veikt pārbaudes darbu;

47.5. ja rakstiskais pārbaudes darbs nav pildīts atbilstoši prasībām – nav rakstīts ar zilu vai melnu pildspalvu, ja ir izmantots zīmulis (to drīkst lietot tikai zīmējumos) vai korektors, ja izpildīts nesalasāmā vai grūti salasāmā rokrakstā, ja darba izpildes laikā tiek konstatēta neatļautu palīglīdzekļu izmantošana, ja darbs satur tematam neatbilstošu saturu, komentārus, uzrakstus, zīmējumus;

47.6. ja mutiskās vai kombinētās formas pārbaudes darbs, prezentācija u.c. pārbaudes darba formas saturs vai izpildes forma neatbilst uzdotajam tematam, satur aizvainojošu, vulgāru, cilvēka cieņu aizskarošu u.tml. informāciju;

47.7. ja tiek konstatēts, ka darbs nav veikts patstāvīgi (uzdevumi vai to daļas vairākiem skolēniem veikti vienveidīgi).

48. Skolēniem, lai saņemtu semestra vērtējumu mācību priekšmetā, ir jāiegūst vērtējumi skolotāja noteiktajos mācību satura tēmas noslēguma pārbaudes darbu grafikā paredzētajos darbos.

49. Izliekot semestra vērtējumu mācību priekšmetā pamatizglītības posmā, skolotājs ņem vērā tikai skolēna uzlabotos vērtējumus mācību satura tēmas noslēguma pārbaudes darbos.

50. Ja skolēns attaisnojošu iemeslu dēļ nav piedalījies skolotāja noteiktajos mācību satura tēmas noslēguma pārbaudes darbos, skolotājs pēc saskaņošanas ar direktora vietnieku izglītības jomā no atsevišķu pārbaudes darbu izpildes atbrīvotam skolēnam var izstrādāt vienu semestra noslēguma pārbaudes darbu par visām konkrētā semestrī apgūtajām mācību satura tēmām un skolēna pārbaudes darbā iegūtais vērtējums ir uzskatāms par semestra vērtējumu attiecīgajā mācību priekšmetā.

51. Izliekot semestra vērtējumu, vajadzības gadījumā var piemērot vidējā vērtējuma noapaļošanas principu, ņemot vērā pozitīvu vērtējumu dinamiku, skolēna mājas un patstāvīgo darbu izpildi.

52. Skolēns iegūst apzīmējumu “nv” mācību priekšmetā semestrī, ja iegūto vērtējumu skaits skolotāja noteiktos mācību satura tēmas noslēguma pārbaudes darbos ballēs vai aprakstošajos vērtējumos ir mazāks nekā 80 % no vērtējumu skaita.

53. Ja skolēns, kurš apgūst pamatizglītības programmu, ir ieguvis mācību priekšmetā apzīmējumu “nv” 1.semestrī, tad Skolas pedagoģiskās padomes sēdē tiek lemts par papildu mācību pasākumiem skolēnam attiecīgajā mācību priekšmetā 2.semestra laikā. Lai iegūtu vērtējumu mācību priekšmetā, skolēnam ir jākārto 1.semestra noslēguma pārbaudes darbs par visām konkrētajā semestrī apgūtajām mācību satura tēmām un skolēna tajā iegūtais vērtējums ir uzskatāms par semestra vērtējumu attiecīgajā mācību priekšmetā. Darba norises laiku nosaka Skolas vadība.

54. Ja skolēns, kurš apgūst pamatizglītības programmu, ir ieguvis mācību priekšmetā apzīmējumu “nv” semestrī, skolēns attiecīgajā mācību priekšmetā saņem “n/v” gadā. Skolas pedagoģiskās padomes sēdē tiek lemts par papildu mācību pasākumiem skolēnam un pēcpārbaudījumiem atbilstoši normatīvo aktu prasībām.

**X. Mācību sasniegumu vērtējumu paziņošana**

55. Mācību satura tēmu noslēguma pārbaudes darba (tostarp, referāta, domraksta, projektu darba, zinātniskās pētniecības darba u.tml.) rezultātus skolēniem paziņo un vērtējumus ieliek skolvadības sistēmā ne vēlāk kā septiņu darba dienu laikā pēc to kārtošanas.

56. Mutvārdu pārbaudes darbā skolēna vērtējums tiek fiksēts tajā paša dienā, kad notikusi mācību stunda, informējot skolēnu par saņemto vērtējumu ne vēlāk kā nākamajā mācību stundā.

57. Skolotājs rakstiska pārbaudes darba rezultātus analizē, pirms tam izsniedzot skolēniem izlaboto pārbaudes darbu. Pēc darba analīzes skolotājs var savākt skolēnu pārbaudes darbu un uzglabāt to līdz semestra beigām.

58. Skolotājs atbilstoši Skolas noteiktajai kārtībai nodrošina iespēju skolēnam un viņa vecākiem individuāli iepazīties ar izvērtēto mācību satura tēmas noslēguma pārbaudes darbu (oriģinālu), tā vērtēšanas kritērijiem un iegūto rezultātu.

59. Tiekoties ar vecākiem, skolotājam ir atļauts izmantot tikai tos žurnālā vai citos dokumentos izdarītos ierakstus, kas attiecas uz šo vecāku bērnu. Ja vecāki vēlas uzzināt sava bērna sasniegumus salīdzinājumā ar citiem skolēniem, informācija jāsniedz, nenosaucot vārdā citus skolēnus.

60. Pedagogu un vecāku sadarbību skolēnu mācību snieguma pilnveidē nodrošina arī šādas saziņas formas: vecāku informācijas dienas, individuālas sarunas ar klases audzinātāju un mācību priekšmetu skolotājiem, vecāku sapulces.

**XI. Mācību sasniegumu vērtējuma uzlabošana un pārskatīšana**

61. Skolēnam ir tiesības trīs darba dienu laikā pēc mācību satura tēmas noslēguma pārbaudes darba vērtējuma paziņošanas lūgt skolotājam sniegt individuālu skaidrojumu par pārbaudes darba vērtējumu.

62. Skolēnam ir tiesības vienu reizi uzlabot mācību satura tēmas noslēguma pārbaudes darbā iegūto vērtējumu.

63. Skolēns ne vēlāk kā piecu darba dienu laikā pēc vērtējuma paziņošanas mācību priekšmeta skolotājam izsaka lūgumu uzlabot konkrētu mācību satura tēmas noslēguma pārbaudes darbu un vienojas ar skolotāju par darba veikšanas laiku. Skolēns ir atbildīgs par atkātota mācību satura tēmas noslēguma pārbaudes darba veikšanu skolotāja noteiktajā termiņā.

64. Neattaisnotu kavējumu, nepietiekamu vērtējumu un zemas mācību motivācijas gadījumos tiek organizētas skolēna pārrunas ar mācību priekšmeta skolotāju, klases internāta skolotāju un skolas vadību, atbalsta personāla pārstāvi, pieaicinot skolēna vecākus. Ja vecāki nepiedalās individuālajās pārrunās, tad skolēna vecākus par sarunas norisi un plānotajiem pasākumiem informē rakstiski.

64. Gada vērtējuma pārskatīšana notiek atbilstoši ārējo normatīvo aktu prasībām.

**XII. Mācību sasniegumu vērtējumu fiksācija liecībās.**

65. Izglītojamo liecības no 1.– 9.klasei tiek aizpildītas elektroniski 1. un 2. semestra beigās, izmantojot e- klases programmu.

**XIII. Vienota rakstu un mājas darbu kārtība.**

66. Mājas darbi visos mācību priekšmetos tiek organizēti ar mērķi nostiprināt stundā apgūtās zināšanas un prasmes, attīstīt patstāvīgā darba iemaņas, rosināt intereses veidošanos, veicināt atbildības paaugstināšanu par savu darbu.

66.1. Mājas darbi var būt mutvārdu, rakstveida un praktiskie.

66.2.Vērtējumu skaitam par mājasdarbiem viena mēneša laikā ir jāsakrīt ar mācību stundu skaitu nedēļā.

66.3. Mājas darbi izglītojamo brīvlaikos netiek uzdoti.

66.4. Rakstisko mājas darbu izpildes pārbaudi skolotājs veic ne vēlāk kā nedēļas laikā pēc mājas darba saņemšanas.

66.5. Mājas darbi tiek vērtēti ar „ieskaitīts” vai „neieskaitīts”, ir jāatspoguļo e–klases žurnālā - norādot gan mājas darba veidu, saturu, gan vērtējumu.

66.6. Mājas darbu apjomam un skaitam jāatbilst skolēnu spējām un veselības stāvokļiem.

**VI. Noslēguma jautājumi**

67. Iekšējie noteikumi stājas spēkā 2019.gada 1.augustā.

68. Atzīt par spēku zaudējušiem Rīgas speciālās internātpamatskolas 2013. gada 2.decembra iekšējos noteikumus Nr. PSS-13-3-nts “Noteikumi par izglītojamo mācību sasniegumu vērtēšanu”.

|  |  |
| --- | --- |
| Direktore | N.Sitņika |